ETNOGRAFSKI MUZEJ SPLIT

*osnovan na Lučcu, 3. srpnja 1910. god. u 18 sati*

IZA VESTIBULA 4 – SPLIT, p.p. 261 // tel./fax: (021) 344-161, 344-164, 343-108

e-mail: [etnografski-muzej-st@st.t-com.hr](mailto:etnografski-muzej-st@st.t-com.hr) // web: [www.etnografski-muzej-split.](http://www.etnografski-muzej-split.)hr

OIB: 87291243639 // Ž.R.: 2360000-1101349410 ZABA // IBAN: HR9823600001101349410

*Split, 21. veljače 2019.*

*Klasa: 612-05/19-01/40*

*Ur.broj: 2181-113-19-10*

**IZVJEŠĆE O RADU ETNOGRAFSKOG MUZEJA SPLIT U 2018. GODINI**

**1. SKUPLJANJE GRAĐE**

Zbirke Etnografskog muzeja Split brojnije su za 59 novih predmeta od kojih su 42 darovana, dok ih je 17 otkupljeno.

**2. STALNI POSTAV**

Novi stalni postav

V. Premuž Đipalo, I. Vuković

* organizirani višekratni sastanci sa stručnim djelatnicima EMS-a; pojedini sastanci održani kolektivno, a većina s pojedinačnim kustosima/drugim stručnim djelatnicima
* iščitavanje stručne literature potrebne za pripremu idejnog koncepta stalnog postava
* rad na idejnoj i izvedbenoj koncepciji novog stalnog postava (prva verzija koncepcije poslana je dizajnerici Nikolini Jelavić Mitrović u svibnju 2018., a nakon toga se nadopunjavaju pojedine teme, odabiru fotografije iz foto arhiva EMS-a, odabiru pojedini citati koji će biti korišteni za vizualni identitet, formiraju tablice s predmetima iz muzejskog fundusa koji će biti uvršteni u novi stalni postav)
* izrađen Projekt oblikovanja stalnog postava, autorica Nikolina Jelavić Mitrović

dr. B. Vojnović Traživuk

* za predmete iz zbirki tradicijsko rukotvorstvo i kućni inventar izrađene tablice s određenim podacima i fotografijom. Izvršena je dorada u nekoliko navrata; ukupno 176 predmeta podijeljenih u grupe: dom s podgrupama toplina/vatra, ognjište, svjetlost, sigurnost, čistoća, odmor, voda, te u grupu vještine s podgrupama opančarstvo, košaraštvo, obrada drva, lončarstvo; suradnja s Tanjom Ban za cjelinu glazbala

S. Ivančić

* biranje predmeta iz nadležnih zbirki za stalni postav prema kategorijama kolegica Ivane Vuković i Vedrane Premuž Đipalo

M. Alujević

* iz računalnog programa M++ odabrano 115 predmeta iz Zbirke kućnog inventara (kućni pribor), za izlaganje unutar tematske cjeline blagovanje; izrađen tablični prikaz podataka o predmetu: inv. broj, naziv predmeta, dimenzije i fotografija

**3. STRUČNI RAD**

3.1. Stručna obrada muzejske građe

Stručno su obrađeni svi novonabavljeni predmeti.

3.2. Katalog muzejskih predmeta

Kataloška obrada predmeta u programu M++:

dr. B. Vojnović Traživuk

- upis, fotografiranje i pohrana ovih predmeta:

a) poklonjeni:

630:SLT;8102 (1-2) ćup s poklopcem – 630:SLT;8104 tabakera – 630:SLT;8105 lampadina – 630:SLT;8106 upaljač – 630:SLT;8121 kutija pribora za jelo – 630:SLT;8121/1-52 pribor za jelo – 630:SLT;8122 uokvirena fotografija

b) otkupljeni:

630:SSL;8125 skulptura Ptica Sofije Naletilić (Penavuša)

c) dosada bb:

630:SLT;8103 bačvica (bila u gospodarstvu, Ivana ga vratila) – 630:SLT;8107 rezalica za kolač, razglednice iz mape Đure Nazora (koja je bila označena zbirno kao sekundarni materijal) upisane u M++ pojedinačno 630:SLT;8108 do 630:SLT;8108/1-28 (ukupno 29 inv.br =1 korice+28 razglednica)

Ukupno 12 predmeta

Rekapitulacija prema zbirkama: Likovna zbirka 3, Zbirka tradicijskog rukotvorstva 4, Zbirka kućnog inventara 5 predmeta.

*Likovna zbirka*

*-* u dogovoru s ravnateljem tražila od operatera (M++) da promijeni podgrupu Umjetnički obrt u Likovnoj zbirci u kojoj nije bilo predmeta u grupu Razglednice

S. Ivančić

*Zbirka jadranskih nošnji*

Stručna obrada svih novonabavljenih predmeta.

*Zbirka posoblja*

Stručna obrada 11 novonabavljenih predmeta.

*Zbirka srebrnog nakita*

- prijava prepravljene obvezne dokumentacije za uvrštavanje na listu kulturnih dobara za muzejske zbirke pri Ministarstvu kulture RH, 05. srpnja 2018.

Ida Jakšić

*Zbirka nošnji dalmatinskoga zaleđa*

- obrađeno je sedam novonabavljenih predmeta u Zbirci - 630:SLT; 8139-8145 (dijelovi ženske imuške nošnje iz Bračevića, koje je Muzeju poklonila Ivana Grbeša iz Splita: *sadak*, pregača, 2 torbe, te muški *krožet*, *kaparan* i crvenkapa)

- krajem godine iznađena su sredstva za realizaciju otkupa 16 tekstilnih predmeta s područja Ogorja po ponudi gđe Leane Radić iz Splita. Predmeti inventirani početkom 2019. g. pod brojevima:630:SLT;8148-8163 3 *modrine* (haljine s rukavima), *carza* (haljina bez rukava), *sada* (haljetak bez rukava), 2 suknje *mrskalice*, košulja, 2 pregače–*traverse*, *oplećak* (haljetak dugih rukava), marama i 4 torbe.

Maja Alujević

*Zbirka narodnih nošnji Makedonije i Kosova*

U posljednjoj fazi stručne obrade Zbirke sudjelovao je kolega etnolog dr. Vladimir Janevski iz Makedonije, profesor s Univerziteta Goce Delčev iz Štipa, odjela za etnokoreologiju. Njegova stručna pomoć obuhvaćala je detektiranje i razvrstavanje predmeta iz općih na uže zasebne lokalitete na temelju njihovih regionalnih osobina unutar građe s teritorija Makedonije. Makedonska tekstilne građa podijeljena je u dvije cjeline: predmeti koji pripadaju seoskoj nošnji i cjelina koja pripada gradskoj kulturi odijevanja u Makedoniji (180) Odjevni predmeti koji potječu iz seoskih sredina (354), sada s novim podatcima o predmetima (precizno određenje nazivlja i lokaliteta) bilo je potrebno ponovo klasificirat i reinventirati, ispraviti pogreške, upotpuniti i ujednačiti podatke, te adekvatno pohraniti. Isto vrijedi i za građu s teritorija Kosova. Kosovski dio zbirke uvećan je za 60 pari vunenih čarapa, (120 novih inventarnih zapisa) koje su neinventirane bile smještene zajedno s predmetima iz zbirke Dalmatinske zagore.

U zbirci se još nalazi manja skupina predmeta iz Crne Gore i Srbije.

Nakon fizičkog razmještaja zbirke napravljeni su i novi popisi prema smještaju. Predmeti su pohranjeni u kartonske kutije, građa iz Makedonije unutar dvadeset i jedne, dok su predmeti s Kosova smješteni u pet kutija.

Anterija, inv. br. V/7275 premještena iz *Zbirke nošnji Kosova i Makedonije* u *Zbirku tekstila BiH*, voditeljice zbirke Ivane Vuković. Identifikacijom dr. Vladimira Janevskog utvrđeno da se radi o bosanskoj anteriji.

Kontinuirani rad u računalnom programu za obradu podataka M++, koji podrazumijeva kontinuirano unapređivanje, upotpunjavanje, dodavanje novih podataka s novim saznanjima, ispravljanje pogrešaka i ujednačavanje podataka.

Ivana Vuković

*Zbirka tradicijskog gospodarstva*

- prijava za uvrštavanje na listu kulturnih dobara za muzejske zbirke pri Ministarstvu kulture RH

3.3. Publicistička djelatnost stručnih djelatnika

Jakšić, Ida. 2018. *Bijelo na bijelom : bijeli vez u nošnjama dalmatinskog zaleđa = White on white : whitework in Traditional Costumes of Inland Dalmatia*, Split : Etnografski muzej.

Vojnović Traživuk, Branka. 2018. Mapa razglednica Đure Nazora iz Etnografskog muzeja Split. // Etnološka istraživanja, 23, 57-71.

Vojnović Traživuk, Branka. 2018. Zvjezdana Antoš. Zbirka slika / The Image Collection. Zagreb: Etnografski muzej, 2017., 192 str. // Etnološka istraživanja, 23, 99-101.

3.4. Urednički poslovi, recenzije knjiga i članaka

dr. S. Braica

Urednički poslovi

* *Ethnologica Dalmatica* Vol. 25 (glavni urednik)
* *Facebook stranice EMS* (urednik)

Recenzije knjiga i članaka

dr. S. Braica

Hrvatski tradicijski čestitarski ophodi, pohodi i običaji, Croatica et Slavica Jadertina

Kulturne i kreativne industrije, Etnološka istraživanja

Iris Biškupić Bašić, Zbirka tradicijskih dječjih igračaka, Etnografski muzej Zagreb

Projekt reorganizacije muzejskih čuvaonica u Etnografskom muzeju, pismeni rad za polaganje stručnog ispita

Muzej otoka Brača. Muzeološke smjernice – koncepcija novog muzejskog postava, recenzija stalnog postava

Problem stručne obrade predmeta: primjer oraćih sprava iz fundusa Etnografskog muzeja Split, pismeni rad za polaganje stručnog ispita

dr. B. Vojnović Traživuk

- recenzija teksta za Etnološka istraživanja 22, urednica Iiris Biškupić Bašić

- recenzija teksta za Etnološka istraživanja 23, urednica Željka Petrović Osmak

3.5. Ostalo

* napisan je tekst *Suradnja Etnografskog muzeja Split i Posudionice i radionice narodnih nošnji*, u tisku (dr. S. Braica)
* napraviljena je power-point prezentacija *Pučki božić u Splitu i okolici* te održano predavanje u Muzeju grada Splita, 18. prosinca (dr. B. Vojnović Traživuk)
* povodom stogodišnjice KUD-a Jedinstvo napisan je tekst o splitskoj nošnji (dr. B. Vojnović Traživuk) te tekst *Tradicijsko ruho vrličkoga kraja – simbol dalmatinske i nacionalne etnografske baštine* (I. Jakšić) za objavu u prigodnoj monografiji

**4. IZLOŽBENA DJELATNOST**

4.1. Izložbe EMS

*Etnografski opus fotografa Stühlera*, autorice muzejska savjetnica Branka Vojnović Traživuk i dipl. knjižničarka Iva Meštrović, otvorena 26. siječnja 2018.

*Bijelo na bijelom : bijeli vez u nošnjama dalmatinskog zaleđa*, autorica muzejska savjetnica Ida Jakšić, otvorena 3. svibnja 2018.

*Makedonske narodne nošnje i tekstilno rukotvorstvo u Etnografskom muzeju Split*, autorica viša kustosica Maja Alujević, otvorena 30. listopada 2018.

4.2. Gostujuće izložbe EMS

*Slatko je med nije, grko je pelin nije : o kulturi masline i maslinovom ulju u Dalmaciji*, Etnografski muzej u Zagrebu, 15. veljače – 15. travnja 2018.

*Afrika Gorana Jovića*, Etno Art galerija Zagreb, 2. – 23. ožujka 2018.

*Slatko je med nije, grko je pelin nije : o kulturi masline i maslinovom ulju u Dalmaciji*, Stella Croatica, Klis, 13. lipnja – 30. kolovoza 2018.

*Slatko je med nije, grko je pelin nije : o kulturi masline i maslinovom ulju u Dalmaciji, grko je pelin nije,* Dubrovački muzeji, Etnografski muzej, Dubrovnik, 21. rujna 2018. - 22. listopada 2018.

*Slatko je med nije, grko je pelin nije : o kulturi masline i maslinovom ulju u Dalmaciji*, Stella Croatica, Klis, otvoreno 7. studenoga 2018. do daljnjega.

4.3. Gostujuće izložbe u EMS

Izložba Ustanove za kulturu i sport – Metković, Biži, biži, kuga mori!, 22. lipanj – 10. rujan 2018.

4.4. Izložbe u pripremi

* Splitski krnjevali, autori Goran Borčić i Silvio Braica
* za buduću izložbu o vinarstvu i vinogradarstvu autorica I. Jakšić i I. Vuković iščitana je dostupna stručna literatura i arhivski zapisi Muzeja u svrhu pripreme dijela teksta popratne publikacije (o tradicijskim praksama uzgoja vinove loze i dobivanja vina u Dalmaciji te o značaju koje ova biljka ima u životima ljudi na spomenutom području);

razrada koncepta izložbe autorica uz sudjelovanje restauratora Jerka Matoša i preparatorice Volge Lopušinsky-Zoković;

koordinacija s kolegicom Ivančić koja priprema zaseban dio izložbe o dalmatinskom vinarstvu u industrijskim razmjerima, prvenstveno kroz djelovanje lokalne tvrtke Dalmacijavino Split d.o.o.: u tome smislu kolegica Ivančič je pretraživala građu, literaturu i internetske izvore na zadanu temu, kontaktirala relevantne osobe vezano uz njihova ostvarenja na istu temu, vršila fotografiranja što za bilješke, što za potrebe izložbe, napisala tekst za katalog te omišljavala panoe drugu izložbenu građu;

otkup predmeta za potrebe izložbe, svi predmeti su stručno obrađeni i upisani u računalni program za obradu muzejskih predmeta M++;

koordinacija čišćenja i zaštite predmeta iz fundusa EMS-a za potrebe izložbe;

dogovor oko posudbe predmeta za izlaganje na izložbi: najveći dio posudbe ostvarit će se od Muzeja općine Jelsa (Vinogradarska zbirka Pitve), zatim od privatnika Ante Meštrovića sa Klisa i Nevena Kuzmanića iz Kaštel Novog;

pretraživanje fotoarhiva EMS-a i odabir fotografija koje se planiraju objaviti u popratnoj publikaciji izložbe, a pojedini i izraditi na veće formate kao dio postava izložbe;

organizirano nekoliko sastanaka u sklopu pripreme izložbe s Želimirom Bašićem (Zadružni savez Dalmacije), Marijom Plenković (Muzej općine Jelsa), Ljubom Jelavićem (vina Kairos), Antom Meštrovićem (privatni kolekcionar), Nevenom Kuzmenićem (član obitelji poznatih vinara u Kaštel Novom;

definiran broj panoa i cerada 70x100 cm (3 kom.), 70x50 (14 kom.), 160x300cm (5 cerada). Otvorenje predviđeno za 2. 05. 2019.

* dogovor s kolegicom Lucijom Halužan iz „Posudionice i radionice narodnih nošnji“ u Zagrebu, u vezi organizacije gostovanja izložbe „Bijelo na bijelom“ u njihovoj Art galeriji. Preliminarno dogovoreno gostovanje za ožujak 2019. g.

**5. IZDAVAČKA DJELATNOST**

5.1. Tiskovine

Časopis *Ethnologica Dalmatica* vol. 25

Katalog *Bijelo na bijelom : bijeli vez u nošnjama dalmatinskog zaleđa*, autorica Ida Jakšić

Katalog *Makedonske narodne nošnje i tekstilno rukotvorstvo u Etnografskom muzeju Split*, autorica Maja Alujević

5.2. Elektroničke publikacije

Časopis *Ethnologica Dalmatica* vol. 25

Dostupno na: [https://hrcak.srce.hr/index.php?show=toc](https://hrcak.srce.hr/index.php?show=toc&id_broj=16465)

**6. EDUKATIVNA DJELATNOST**

6.1. Vodstva

Tijekom 2018 održano 48 vodstava.

Muzej je tijekom 2018. godine posjetilo 492 djece osnovne i osnovnoškolske (samo vodstvo, bez radionice).

6.2. Predavanja

Predavanja za organizirane turističke skupine:

* održano 27 predavanja o tradicijskoj kulturi Dalmacije za strane turiste (583 posjetitelja). Tema predavanja je tradicijska kultura priobalja, otoka i Dalmatinskog zaleđa (stanovanje, odijevanje, prehrana, nematerijalna kulturna dobra)

6.3. Radionice i igraonice

Ukupan broj posjetitelja vrtićkog i osnovnoškolskog uzrasta na edukativnim radionicama i na vodstvima kroz muzejski postav: 3117 (od toga je na radionicama sudjelovalo 2625 djece, a 492 djece je posjetilo muzej bez organizirane radionice, samo sa stručnim vodstvom).

Naziv radionice broj održanih radionica

1. Nonina škrinja 3

2. Naučiti tkati dobro je znati 3

3. Pogodi tko sam 6

4. Odjeća u prošlosti 3

5. Radionica izrade nakita 15

6. Uskrsna radionica 10

7. Kamene priče 2

8. Zaplovimo! 5

9. Božićna priča 7

10. Dragutin Stuller, fotograf 2

11. Tradicijska glazbala 3

12. Pričaonica i kreativna radionica 4

13. Juuu-huuu, praznici su! 3

14. Izrada tradicijskog nakita u alu-foliji 3

15. Kamene priče 1

16. Oslikaj svoju torbu! 29

17. Dani kruha 2

18. Čakavske riči 1

Ukupan broj posjetitelja na Muzejskim radionicama:

2625 djece vrtićke i osnovnoškolske dobi

**7. ODNOSI S JAVNOŠĆU (PR)**

7.1. Koncerti i priredbe

dr. S. Braica

Glazbeni nastupi

* Trio Expression, Međunarodni dan jazza, 30. travnja 2018.
* Festival Sing(in)Split, Mješoviti pjevački zbor Studija glazbene umjetnosti u Mostaru, 5. lipnja 2018.
* Festival Sing(in)Split, muška klapa Podvorje i ženska klapa Neverin, 7. lipnja 2018.
* Gradsko mandolinsko društvo Sanctus Domnio, 20 godina smrti Marina Katunarića - oca hrvatske mandoline, 8. lipnja 2018.
* Terasa Vestibula, Svjetski dan glazbe, 21. lipnja 2018. – Wladimir Kossjanenko – viola i Vesna Podrug - klavir
* KUD „Tomislav“ Donji Andrijevci, *Mi idemo, ljeljo*, 30. lipnja 2018.
* Udruga za ukrajinsku kulturu u Dalmaciji, Povijest Ukrajine kroz ukrajinsku narodnu pjesmu, 3. srpnja 2018.
* Piano loop festival, 14. – 20. kolovoza 2018.
* Festival „A Love Supreme“ – posvećeno 92. rođendanu Johna Coltranea, Klasična hrvatska četvorka, 22. rujna 2018.
* Dani Klasične Gitare, Armonie Trio, 2. studenog 2018.
* Dani Klasične Gitare, Trio Evocación, 3. studenog 2018.
* Božićni koncert, The Cool Jazz Duo, 21. prosinca 2018.

**8. UKUPAN BROJ POSJETITELJA**

Muzej su u 2018. godini ukupno posjetile 35662 osobe (od čega naplaćenih ulazaka 28576, dok ih je 7086 s besplatnim ulazom).

Izložbe Muzeja na gostovanjima u Dubrovniku, Zagrebu i Klisu posjetile su 17283 osobe.